Rekrygaala

**Rekrygaala** on työnhakupalvelu Duunitorin vuosittainen tapahtuma, jossa palkitaan rekrytointialan onnistumisia. Palkinnoista päättää vuosittain rekrytointiin perehtyneistä liike-elämän ammattilaisista koostuva tuomaristo sekä yleisö. Rekrygaala on järjestetty vuosittain vuodesta 2018 lähtien, paitsi vuonna 2024.

Rekrygaalassa palkitaan rekrytointialan tekoja ja tekijöitä viidessä kategoriassa: Vuoden rekrytoija, Vuoden rekrytointialan kehittäjä, Vuoden rekrytointiteko, Paras rekrytointikampanja sekä Vuoden työnantajabrändi. Vuonna 2023 jaettiin myös Rekrytoinnin elämäntyöpalkinto. 

Rekrygaalan suojelijana on vuosittain toiminut istuva työministeri: vuonna 2018 Jari Lindström, vuonna 2019 Timo Harakka ja vuosina 2020, 2021 ja 2022 Tuula Haatainen sekä vuonna 2023 Arto Satonen. 

Vuonna 2025 Rekrygaala järjestetään 30.10.2025 Vanhalla Ylioppilastalolla. 

## Rekrygaalan kategoriat

### Vuoden rekrytoija
Vuoden rekrytoijaksi voidaan valita henkilö, joka on tehnyt poikkeuksellisen laadukasta ja tuloksellista rekrytointityötä oman organisaationsa ja/tai asiakkaiden puolesta kuluneen vuoden aikana. 

Seuraavat henkilöt ovat voittaneet Vuoden rekrytoijan palkinnon: 

* 2023 Klara Mattsson
* 2022 Anna-Kaisa Arvo
* 2021 Veikko Nissilä
* 2020 Niina Nurmi
* 2019 Petteri Tuomimaa
* 2018 Saana Rossi

### Vuoden rekrytointialan kehittäjä
Rekrytointialan kehittäjä on henkilö, tiimi tai organisaatio, joka on tehnyt arvokasta työtä rekrytoinnin kehittämiseksi ja siten edistänyt koko alan uudistumista. Kategoria tuo parrasvaloihin tekijät uraauurtavien kehitysprojektien takana, ja palkinto myönnetään rohkeaa, luovaa ja näkemyksellistä uudistamiskykyä osoittaneelle toimijalle. Seuraavat henkilöt ovat voittaneet Vuoden rekrytointialan kehittäjän palkinnon:

* 2023 Päivi Montgomery
* 2022 Startup Refugees
* 2021 THL:n Monimuotoisesti parempi hanke ja siihen liittyvä rekrytointikokeilu
* 2020 Sanna Järvinen
* 2019 Juho Toivola
* 2018 Anu Ahokas

### Vuoden rekrytointiteko
Vuoden rekrytointiteko voi olla mikä tahansa edellisten 12 kuukauden aikana tapahtunut teko, jolla on rekrytoinnin keinoin saatu suoraan tai välillisesti aikaan myönteisiä vaikutuksia yksilöihin, yhteisöön tai yhteiskuntaan. Seuraavat teot on palkittu Vuoden rekrytointitekona:

* 2023 Pemamek: Mentorointiohjelma eläkeläisille
* 2022 Staffpoint ja Elinkeinoelämän Keskusliitto: Työstä turvaa -hanke
* 2021 Työeläkeyhtiö Varman ja Spring Housen IPS-mallin pilotointi
* 2020 HOK-Elanto: Ravintola-alan koronarekrytoinnit
* 2019 DIAK: #Työnimi
* 2018 Fazer: 125 mahdollisuutta työelämään

### Vuoden rekrytointikampanja (aiemmin Paras työpaikkailmoitus ja Paras rekrytointikampanja)
Vuoden rekrytointikampanjaksi voidaan valita poikkeuksellisen ansiokas ja tuloksellinen edellisen 12 kuukauden sisällä julkaistu rekrytointikampanja, jonka suunnittelussa ja toteutuksessa on käytetty luovuutta ja valtavirrasta poikkeavia toteutustapoja. Kampanja voi sisältää yhden tai useita elementtejä, kuten työpaikkailmoituksen, kampanjasivun ja/tai videon. Vuonna 2018 ja 2019 palkinnon nimi oli Paras työpaikkailmoitus sekä vuosina 2020–2022 Paras rekrytointikampanja. Seuraavat kampanjat on palkittu Vuoden rekrytointikampanjana:
* 2023 Mehiläinen: Lähihoitajilla on elämä tehtävänä (Toteutus: Mehiläinen, Bob the Robot ja OMD)
* 2022 Nurmijärven kunta: #Ilmiöntekijät-kampanja
* 2021 Vincit: Tajjuutko AaTeeKoon piälle?
* 2020 Siili Solutions: Mauno-siili
* 2019 Rinnekoti: Asukkaat kysyvät 
* 2018 Maitomaa: Työn uattelija

### Vuoden työnantajabrändi
Palkinto myönnetään työnantajalle, joka on suunnitelmallisesti rakentanut vetovoimaista työnantajabrändiään. Palkintoa jaettaessa painotetaan pitkäjänteistä ja strategista työnantajabrändityötä yksittäisten kampanjoiden sijasta. Vuoden työnantajabrändin tunnustus jaettiin ensimmäisen kerran Rekrygaalassa 2021.

Seuraavat työnantajat on palkittu Vuoden työnantajabrändinä: 

* 2023 OP Ryhmä
* 2022 Mehiläinen
* 2021 IT-talo Gofore.

### Rekrytoinnin elämäntyöpalkinto
Rekrytoinnin elämäntyöpalkinto myönnetään kunnioituksena ja kiitoksena henkilölle, joka on tehnyt erityisen merkittävän ja mittavan uran rekrytointien parissa. Tämän erikoispalkinnon saaja on työssään osoittanut poikkeuksellista edelläkävijyyttä ja pitkäjänteistä kehittäjyyttä sekä jättänyt kädenjälkensä koko rekrytointialaan. Rekrytoinnin elämäntyöpalkinto jaettiin ensimmäisen kerran Rekrygaalassa 2023.

Seuraaville henkilöille on myönnetty Rekrytoinnin elämäntyöpalkinto:

* 2023 Marcus Herold

## Lähteet